12 Mindeskrift for J. Steenstrup. XXXIV. 



liggende paa Overfladen. Nakkerørene selv gaar ret let af, og før eller senere maa de 

 synke til Bunds. I hvert Fald findes de i Mængde paa Bunden af vore Søer og Moser. 

 Netop fordi Corethra'eTne forvandler sig ude under mere urolige Forhold midt ude paa 

 Damme og Søer, har denne stærke Stabilisering af Puppehuden vistnok mere Betydning 

 end hos andre Arter. Nakkerørene er særdeles tykvæggede og paa deres Yderside for- 

 synede med et ejendommeligt pentagonalt Netværk. En lignende Struktur findes hos 

 Mochlonyx; det turde vistnok opfattes som en Slags Afstivningsvæv svarende til det 

 grovere Netværk, hvormed vi omgiver vore fine Planktonposer. Nakkerørenes Bygning 

 hos de forskellige Myggepupper frembyder iøvrigt en meget stor Variation; de trænger 

 sikkert til en mere indgaaende Undersøgelse. 



Gennem de nyere Planktonundersøgelser udvidedes i høj Grad Kendskabet til de 

 Dyre- og Plantesamfund, der bebor den pelagiske Region. Da Insekterne i alt væsentlig 

 ikke er knyttede til denne, fik disse Studier ingen Betydning for Entomologien. Fra 

 denne almindelige Regel var der dog en eneste Undtagelse. Det viste sig, at der selv 

 paa de største Sødybder 40 M. i flere af vore Søer fandtes talrige Corethra-Lsirver. 

 Da jeg i 1898 for første Gang fik en stor Mængde af dem op fra 30 M. i Esromsø, for- 

 bausede Fundet mig i høj Grad; senere viste det sig, at ogsaa Seligo (1907 p. 21) 

 havde fundet dem. Under mine Planktonundersøgelser blev de (W.-L. 1904 p. 157) paa- 

 vist i de fleste af vore større Søer, de er særlig hyppige i Esromsø og Haldsø; de faas 

 kun i større Mængder, naar Nettene trækkes horizontalt under en Dybde af 20 M. — 

 Senere har talrige Planktonundersøgelser udenfor Danmark ogsaa paa vist dem paa større 

 Dybder i store Søer. 



Vi maa altsaa regne med den Kendsgerning, at ogsaa Insekterne har leveret deres 

 om end beskedne Kontingent til Befolkningen af den pelagiske Region. Paa Grund 

 af sin Størrelse — den er en af de største Planktonorganismer i den tempererede Zones 

 Ferskvand og overgaas i Størrelse i hvert Fald kun af Leptodora — samt formedelst sin 

 Talrighed og store Graadighed maa Corethra-LsiTyen være af ikke ringe Betydning i 

 den pelagiske Region. 



At det netop blev denne Larve, der som eneste hidtil kendte Insektlarve ganske 

 emanciperede sig fra Bund og Bred og fandt sig et Hjem i den pelagiske Region, er let 

 nok at forstaa. Paa Grund af sit lukkede Tracheesystem og Hudaandedræt er Larven 

 ganske uafhængig af den atmosphæriske Luft, og i sine store luftfyldte Tracheeblærer 

 har den et ypperligt hydrostatisk Apparat, der tillader den at staa frit svævende i for- 

 skellige Vandlag. 



Paa den anden Side er Forekomsten af denne Larve, der hidtil kun var kendt fra 

 lave Moser og Smaasøer med faa Meter og som oftest humussyreholdigt, gulligt 



